Ayatullah Khamenei ya kai ziyarar girmamawa ga Imam a lokacin fara bukukuwan cin nasarar musulunci a kasar | Harkar Musulunci
Gida Labarai Ayatullah Khamenei ya kai ziyarar girmamawa ga Imam a lokacin fara bukukuwan...
Ayatullah Khamenei ya kai ziyarar girmamawa ga Imam a lokacin fara bukukuwan cin nasarar musulunci a kasar
A yau Laraba ne jagoran juyin juya hali na musulunci a Iran Ayatullah Sayyid Ali Khamenei ya kai wata ziyara ta girmamawa da ya saba kaiwa a duk shekara a lokacin fara gudanar da bukukuwan cin nasarar juyin musulunci a kasar.
A lokacin ziyarar tasi Ayatullah Khamenei ya ziyarci marigayi Imam sannan kuma ya gabatar da sallolin nafila raka’ah biyu a cikin Haramin.
Jagoran ya sami tarba daga jikan Imam Sayyida Hassan Khomeini wanda kuma shine mai jibintar dukkanin al’amurran kakan sa da suka hada da rayawa da kuma yada karantarwar Imam.
Kamar yadda aka sani ne a ko wacce shekara ana ware wasu kwanaki goma da ake gabatar da bukukuwan cin nasarar juyin musulunci a kasar wanda ake farawa daga ranar da Imam din ya dawo daga gudun hijirar da aka tilasta masa a lokacin sarki Shah hambararre.
Ana kiran wadan nan kwanaki goma na buki da kwanaki goma na alfijirin nasara.
Baya labarinAn fara zaman juyayin shahadar Sayyidah Fatimah Azzahra[SA] na bana a Husainiyar Imam Ridha[AS] a Kano
Gaba labarinAn gabatar da gagarumar muzaharar kiran a gaggauta sakin Sheikh Zakzaky a Abuja